## *יחזקאל פרק ח - טומאת המקדש*

**סיכום שיעור שהועבר בישיבת מרכז הרב** (**כנראה מאת הרב ישעיהו הדרי)**

(הסיכום נכתב ע"י הרב אורי דסברג, ונערך ע"י בראון דסברג)

את פרק ח',ג' ניתן להשוות לפרק מ',ב' ועיין ברד"ק כאן, ששם הוא ביתר ניחותא, משום ששם הוא אחרי החורבן שכבר נעשה ניחותא לישראל, וכאן יד ה' היא במובן חוזקה מתוך חימה.

"סמל הקנאה", ניתן להשוות לדברי הימים ב ל"ג,ז'-ט"ו. לפי זה, כאן רואה יחזקאל את שעבר בתקופת מנשה, ולא את ההווה המוחשי שנראה לעין בשר.

ד' התועבות: א) סמל הקנאה. ב) ההקטרה בסתר. ג) מבכות את התמוז. ד) המשתחוים קדמה לשמש. המכנה המשותף להם הוא טומאת המקדש. ועיין ברד"ק פרק ט',ו' שהחטאים הגדולים הם המטמאים את המקדש. וכאן המקום היחיד שנאלץ הקב"ה לשנות מדרכו ולשנות מגזירה טובה לרעה.

ועוד עיין ברד"ק משמעות החתירה בקיר שהוא חורבן העיר והבית, וכמו כן חורבן העיר הוא בשביל העבודה זרה שנעשה בבית. ועיין ב"ישראל קדושים" עמוד מ"ט (ר' צדוק הכהן) שהחורבן היה משום חטאו של מנשה.